Australian SILE 


Bureau of 
Statistics 


Popis stanovništva 2006., u utorak 8. 
augusta, je značajan za vašu zajednicu 


Sve osobe u Australiji ulaze u Popis stanovništva 


za 2006. (2006 Census of Population and Housing). 


Vaše učestvovanje je od vitalne važnosti za 
budućnost vaše zajednice. 


Društvene organizacije, kao i vladine službe i 
poslovne organizacije, uzimaju u obzir informacije 
prikupljene popisom stanovništva, pri planiranju 
društvenih objekata i usluga kao na primjer 
stambene izgradnje, zdravstvenih službi, školstva, 
jezičnih usluga i programa za specijalne vrste 
pomoći. 


Pitanja o mjestu rođenja, jeziku, religiji 
i porijeklu 


Popisom stanovništva 2006. se želi dobiti prikaz 
svih osoba u Australiji i izračunati važne podatke 
kao što su starost, mjesto rođenja, govorni jezik, 
religija i porijeklo, te saznati da li je ljudima 
potrebna pomoć u vezi engleskog. 


Organizacije etničkih zajednica uviđaju značaj 
popisa. Navedene informacije iz formulara za 
popis pomažu da se stekne tačna slika njihovih 
zajednica. Informacije iz popisa pomažu i da se 
državne dotacije pravedno raspodjeljuju etničkim 
zajednicama. 


Fact Sheet 


www.abs.gov.au/census 


Ako vaš odgovor nije upisan, sami ga 
dodajte 


Popis stanovništva predviđa bilježenje podataka za 
oko 280 zemlje, 240 jezika i 120 vjerskih zajednica. 
Zbog ograničenog prostora na formularu za popis 
stanovništva, ne mogu biti navedene sve zemlje, 
jezici ni religije. Ako vaša zemlja, jezik ili religija nije 
na datoj listi, molimo upišite svoj odgovor u za to 
dati prostor. 


Da li će moje informacije ostati u 
tajnosti? 


Sve informacije prikupljene u Popisu 
stanovništva se — po zakonu — zadržavaju u 
povjerenju. Zagarantovana je apsolutna tajnost 
ličnih podataka. 


Imena i adrese se neće sačuvati, osim ako 
odabereta da učestvujete u vremenskoj kapsuli 
Popisa (Census Time Capsule). Svi papirnati 
formulari za popis stanovništva i sve kompjuterske 
informacije koje sadrže ime ili adresu će se nakon 
obrade uništiti. 


Svi službenici koji učestvuju u popisu stanovništva 
su zakonski obavezani da nikada ne odaju 

nikakve lične podatke. Organizacije kao što su 
Federalna policija, ASIO, Porezni ured, Centrelink, 
Ministarstvo doseljavanja i kompanije za izravni 
marketing nikada ne mogu od popisa stanovništva 
dobiti nikakve lične informacije. 

Vremenska kapsula popisa stanovništva 


Možete izabrati da se vaše informacije koje daju u 
popisu stanovništva, s vašim imenom i adresom, 99 
godina čuvaju u sefu u Australskom nacionalnom 
arhivu. Pošto 99 godina niko neće imati pristup 

tim informacijama iz popisa, taj projekt je nazvan 
vremenska kapsula popisa stanovništva. 


Godine 2105., nacionalni arhiv će javnosti dati 
čuvane informacije, pa će buduće generacije moći 
pratiti svoje rodoslovno stablo. 


Učestvovanje u projektu vremenske kapsule 
popisa stanovištva je potpuno prepušteno 
vama na izbor. Informacije prikupljene u popisu 
stanovništva, o svim osobama koje nisu dale 
pristanak na učestvovanje u ovom projektu, će biti 
uništene, u skladu s praksom koju Australijski biro 
za statistiku (Australian Bureau of Statistics) uvijek 
sprovodi kad završi obradu podataka. 


Kako se sprovodi popis stanovništva 


Popis stanovništva obuhvata sve osobe u Australiji, 
bez obzira gdje se nalaze na dan popisa (u utorak 
8. augusta), uključivši i turiste. Službenik za 

popis stanovništva će vam tokom dvije sedmice 
prije dana popisa dostaviti formular i vodič za 
ispunjavanje popisa stanovništva i vratiti se po 
popunjeni formular u roku od dvije sedmice nakon 
održavanja popisa. U popisu stanovništva 2006., 
domaćinstva će imati i opciju da formular za popis 
popune i preko interneta. 


Da li vam treba pomoć? 


Služba za pitnja u vezi popisa stanovništva sa 
službenicima za većinu jezika koji se govore u 
Australiji, će vam biti na raspolaganju od kraja jula. 
Služba za pitanja u vezi popisa na drugim jezicima 
će raditi od 8.30 ujutro do 8.00 uvečer, na broju 
1300 363 365. 


U odgovarajućim područjima, radit će službenici za 
popis stanovništva koji govore druge jezike. Oni su 
prošli obuku da bi mogli pomoći. Na internet adresi 
za popis stanovništva — www.abs.gov.au/census 
— će se nalaziti i neki prevedeni materijali. 


Upamtite — popis stanovništva je priliku da se i vas uračuna 


Bosnian — Page 2 of 2 


